Mennta - og menningarmálaráðuneyti auglýsir eftir umsóknum um styrki úr Sprotasjóði leik - , grunn - og framhaldsskóla vegna skólaársins 2020 - 2021 . Hlutverk sjóðsins er að styðja við þróun og nýjungar í skólastarfi . Í 4 gr. reglugerðar nr. 242 / 2009 um Sprotasjóð leik - , grunn - og framhaldsskóla segir : Leikskólastjórar , skólastjórar eða skólameistarar fyrir hönd skóla , kennarahópa eða einstakra kennara geta sent inn umsókn . Aðrir aðilar en skólar geta sótt um þróunarverkefni í samstarfi við skóla . Í þeim tilfellum skal staðfesting á þátttöku skóla fylgja umsókn . Áherslusvið sjóðsins fyrir tímabilið 2020 - 2021 byggja á Heimsmarkmiðum Sameinuðu þjóðanna um sjálfbæra þróun , sér í lagi markmiðum 3 , 4 , 11 , 12 og 13 . Önnur af heimsmarkmiðunum koma einnig til greina . Í umsókn þarf að skilgreina hvernig verkefnið styður við innleiðingu heimsmarkmiðanna ásamt því hvernig nemendur verða virkir þátttakendur í verkefninu sjálfu . Upplýsingar um heimsmarkmiðin og dæmi um verkefni sem tengjast þeim má finna á vefnum heimsmarkmiðin.is Þegar horft er til allra markmiðanna sautján er ljóst að margt er undir . Innleiðing heimsmarkmiða er ekki einungis á hendi stjórnvalda , heldur þarf samhent átak margra ólíkra aðila til þess að þau megi verða að veruleika . Umsóknir sem falla utan ofangreinds áherslusviðs fá sérstaka umfjöllun í ljósi áhrifa verkefna á menntun og skólastarf . Við mat á umsóknum verður eftirfarandi haft til hliðsjónar a ) hvernig verkefnin falla að hlutverki Sprotasjóðs b ) hvort markmið verkefnis séu skýrt fram sett c ) virkniþáttur nemenda d ) vel skilgreind verkefnisstjórn e ) raunhæfar kostnaðar - , verk - og tímaáætlanir f ) tryggt og vel skilgreint framlag samstarfsaðila . Umsóknir sem fela í sér samstarf skóla , skólastiga eða skóla og annarra stofnanna njóta alla jafna forgangs við úthlutun styrkja . Fyrir skólaárið 2020 - 2021 verða til úthlutunar allt að 56 milljónum kr . Vakin er sérstök athygli á að umsóknir um styrki skulu vera á rafrænu formi . Sækja þarf um aðgang að umsóknavef Sprotasjóðs . Tekið verður á móti umsóknum frá 6. janúar til 7. febrúar 2020 . Nánari upplýsingar um Sprotasjóð veitir Dana Rán Jónsdóttir hjá Rannsóknamiðstöð Háskólans á Akureyri í síma 460-8906 / [ email protected ]